text: -Propagació guiada, Línees de Transmissió en RF i Circuits RF
  Aquest bloc pretén introduir l'alumne al concepte de propagació guiada amb línees de transmissió, fent èmfasi al concepte de retard de propagació en comparació amb circuits electrònics de baixa freqüència. En primer lloc es defineix el concepte de línea de transmissió i s'exposen els principals tipus. Seguidament es resol el problema de propagació guiada en línees de transmissió presentant les expressions de la tensió i el corrent al llarg de la línea de transmissió. S'introdueixen els conceptes de impedància característica i impedància de la línea de transmissió. A continuació s'introdueix el paràmetre de coeficient de reflexió i el concepte d'adaptació. Es presenta la propagació de potència al llarg de la línea de transmissió. Es defineixen les línees de transmissió reals o amb pèrdues.
  Dins una segona part s'introdueix a l'alumne a l'eina de la Carta de Smith como a eina gràfica per al estudi de circuits de RF. S'introdueix el concepte d'adaptació al generador i el concepte de potència disponible del generador. A continuació es detalla el concepte de xarxa d'adaptació i la seva realització amb elements concentrats o amb elements distribuïts.
  En darrer lloc s'introdueix a l'alumne al concepte de circuit de RF tot detallant els principals elements d'un circuït de RF: aïlladors, amplificadors, filtres, mesclador, oscil·lador, etc...
  -Ones electromagnètiques i propagació en espai lliure
  Aquest bloc introdueix l'alumne a les ones electromagnètiques i la seva descripció, així com la seva propagació en espai lliure. Es fa una primera revisió de sistemes de coordenades. A continuació s'indiquen els camps creats per càrregues en moviment i càrregues accelerades finalitzant per la introducció del concepte de dipol elemental. S'especifica l'aproximació d'ona plana uniforme, la polarització d'ona i el concepte de vector de Poynting. En el cas d'ones planes, s'estableixen els principis de propagació en espai lliure i la interacció amb la matèria.
  -Antenes
  Aquest bloc introdueix l'alumne a l'estudi i caracterització d'antenes. Després d'una introducció dels paràmetres fundamentals que caracteritzen una antena i l'equació de transmissió. A continuació es presenten els diversos tipus d'antenes: de cable, d'obertura i antenes multibanda i d'ampli espectre. Finalment es presenten els arrays d'antenes.
  -Conceptes de Radiocomunicació
  Aquest bloc introdueix l'alumne en aquells conceptes bàsics de radiocomunicació que son la base dels sistemes de navegació aèria com son: els models de propagació i els càlculs de cobertures contemplant els efectes de l'atmosfera i del terreny en el senyal rebut, el balanç d'enllaç, l'efecte dels senyals interferents, la sectorització i l'assignació de freqüències, els càlculs de capacitat i qualitat d'un enllaç així com de regulació i llicència, tant pels sistemes de comunicació com pels de navegació, vigilància i automatització. Es particularitzarà amb exemples de comunicacions punt a punt i punt-multipunt tant per enllaços terrestres, com per enllaços terra-aire com per enllaços mitjançant satel·lit.
  -Comunicacions Terra-Aire
  En aquest bloc l'alumne veu l'arquitectura del sistema de comunicacions terra-aire, descrivint les principals funcionalitats del control i gestió del tràfic aeri (ATC i ATM), l'evolució en els diferents tipus d'enllaços analògics i digitals i les seves prestacions. Entre altres s'estudien els sistemes HF-VHF analògics, els diferents modes VDL o VHF digital, AMSS, SDLS, CPDLC, la reducció de banda comparant les seves prestacions i els tipus de serveis oferts en cada cas.
  -Comunicacions Terra-Terra i Xarxa de Comunicacions Aeronàutica
  En aquest darrer bloc l'alumne veu l'evolució de la xarxa fixa de telecomunicació aeronàutiques (AFTN) fins arribar a l'ATN segons els diferents tipus d'usuaris (centres de control, aeroports, centres de comunicacions, etc.), mitjans de transmissió (línies telefòniques, coaxials, enllaços per satel·lit, radioenllaços, fibra óptica, etc.), tipus d'informació a transmetre (veu o dades), els modes de connexió, els proveïdors i els serveis (dades de radar, dades de plans de vol, de meteorologia, de supervisió i control, de manteniment, etc.). S'expliquen els requisits de les xarxes actuals, les xarxes de commutació de paquets (CIDIN), la xarxa de dades de navegació aèria d'Aena (REDAN), les característiques i subsistemes de la xarxa europea LINK 2000+, els avantatges de l'ús de VoIP en les comunicacions aeronàutiques, i alguns aspectes clau de comunicacions de la futura xarxa europea (SESAR).